RAPORTUL

privind conturile anuale ale întreprinderii comune referitoare la inițiativa privind medicamentele inovatoare pentru exercițiul financiar 2017, însoțit de răspunsurile întreprinderii comune

(2018/C 452/07)

CUPRINS

Puncte Pagină INTRODUCERE 1-12 58 Crearea întreprinderii comune referitoare la inițiativa privind medicamentele inovatoare 1-2 58 Guvernanța 3-5 58 Obiective 6 58 Resurse 7-11 58 Evaluările Comisiei 12 59 OPINIE 13-25 59 Opinia privind fiabilitatea conturilor 14 59 Opinia privind legalitatea și regularitatea operațiunilor de venituri subiacente conturilor 15 59 Opinia privind legalitatea și regularitatea plăților subiacente conturilor 16 59 Responsabilitățile conducerii și ale persoanelor însărcinate cu guvernanța 17-19 60 Responsabilitatea auditorului cu privire la auditul conturilor și al operațiunilor subiacente 20-25 60 GESTIUNEA BUGETARĂ ȘI FINANCIARĂ 26-36 61 Execuția bugetului pentru exercițiul 2017 26-27 61 Execuția multianuală a bugetului în cadrul programului PC7 28-32 61 Execuția multianuală a bugetului în cadrul programului Orizont 2020 33-36 61 CONTROALELE INTERNE 37-39 62 Cadrul de control intern 37-39 62 ALTE ASPECTE 40 62 Mobilizarea contribuțiilor din partea membrilor din sectorul farmaceutic 40 62 INFORMAȚII PRIVIND EVALUĂRILE COMISIEI 41-42 63 ANEXĂ – SITUAȚIA ACȚIUNILOR ÎNTREPRINSE ÎN URMA OBSERVAȚIILOR DIN EXERCIȚIILE ANTERIOARE 64 RĂSPUNSURILE ÎNTREPRINDERII COMUNE 65

INTRODUCERE

Crearea întreprinderii comune referitoare la inițiativa privind medicamentele inovatoare

1. Întreprinderea comună referitoare la inițiativa privind medicamentele inovatoare (IMI), cu sediul la Bruxelles, a fost creată în decembrie 2007 ( 1 ) pentru o perioadă de 10 ani și a început să funcționeze în mod autonom la 16 noiembrie 2009. În luna mai 2014, Consiliul a adoptat un nou regulament de înființare și a prelungit durata de existență a întreprinderii comune până la data de 31 decembrie 2024 ( 2 )

2. Întreprinderea comună IMI este un parteneriat public-privat pentru cercetare și inovare în domeniul sănătății. Membrii fondatori ai întreprinderii comune sunt Uniunea Europeană (UE), reprezentată de Comisie, și sectorul farmaceutic, reprezentat de Federația Europeană a Industriilor și a Asociațiilor Farmaceutice ( European Federation of Pharmaceutical Industries and Associations – EFPIA).

Guvernanța

3. Structura de guvernanță a întreprinderii comune IMI include Consiliul de conducere, directorul executiv, Comitetul științific, Grupul de reprezentanți ai statelor, grupurile de conducere strategică și Forumul părților interesate.

4. Consiliul de conducere este organul decizional principal și este responsabil de operațiunile întreprinderii comune și de supravegherea activităților acesteia. El este format din 10 membri care îi reprezintă în mod egal pe cei doi membri fondatori. Directorul executiv este responsabil de gestionarea curentă a întreprinderii comune.

5. Comitetul științific, Grupul de reprezentanți ai statelor, grupurile de conducere strategică și Forumul părților interesate sunt organisme consultative. Comitetul științific este format din experți științifici din diverse domenii; el formulează recomandări în atenția consiliului de conducere. Grupul de reprezentanți ai statelor este compus din reprezentanți ai statelor membre ale UE și ai țărilor asociate la programele de cercetare ale UE. El furnizează avize strategice Consiliului de conducere. Grupurile de conducere strategică, care sunt formate din reprezentanți ai societăților farmaceutice, ai Comisiei Europene și ai comitetului științific, coordonează proiectele întreprinderii comune IMI între ele și cu programele de cercetare la nivelul de ansamblu al UE. Forumul părților interesate este un eveniment anual, cu ocazia căruia părțile interesate ale întreprinderii comune IMI au prilejul de a dezbate activitățile și planurile cele mai recente ale acesteia.

Obiective

6. Obiectivul întreprinderii comune IMI este de a îmbunătăți sănătatea publică prin accelerarea dezvoltării de medicamente inovatoare și prin creșterea accesului pacienților la acestea, în special în domeniile în care există nevoi medicale sau sociale la care încă nu s-a răspuns. Întreprinderea comună urmărește să faciliteze colaborarea între actorii principali implicați în cercetarea din domeniul sănătății, inclusiv universități, sectorul farmaceutic și alte sectoare, întreprinderile mici și mijlocii (IMM-urile), organizațiile care reprezintă pacienții și autoritățile de reglementare în domeniul medicamentelor.

Resurse

7. Contribuția maximă care poate fi acordată de UE pentru activitățile programului IMI1 (2008-2013) este de un miliard de euro și este finanțată din Al șaptelea program-cadru de cercetare (PC7) ( 3 ) . Totalul contribuțiilor membrilor din sectorul farmaceutic trebuie să fie egal cu contribuția acordată de UE.

8. Contribuția maximă care poate fi acordată de UE pentru activitățile programului IMI2 (2014-2024) este de 1 638 de milioane de euro, aceasta urmând a fi finanțată din programul Orizont 2020. Din această sumă, maximum 1 425 de milioane de euro pot fi utilizați pentru a echivala contribuția din partea EFPIA și până la 213 milioane de euro pot fi utilizați pentru a echivala contribuțiile din partea altor societăți și universități care decid să adere la întreprinderea comună IMI ca membri sau parteneri asociați ( 4 )

9. EFPIA trebuie să contribuie cu resurse în valoare de cel puțin 1 425 de milioane de euro la costurile administrative și operaționale ale întreprinderii comune. Alți viitori membri sau parteneri asociați ai programului IMI2 trebuie să contribuie cu resurse corespunzătoare sumelor cu care s-au angajat atunci când au devenit membru sau partener asociat.

10. Costurile administrative ale întreprinderii comune sunt limitate la 85,2 milioane de euro, sumă care trebuie acoperită din contribuțiile în numerar din partea membrilor, împărțite anual în mod egal între UE și membrii din sectorul farmaceutic ( 5 )

11. În 2017, bugetul definitiv al întreprinderii comune IMI a fost de 206,4 milioane de euro (în 2016, acesta a fost de 263,4 milioane de euro). La 31 decembrie 2017, întreprinderea comună avea un efectiv de 49 de angajați (în 2016, numărul acestora se ridica la 41) ( 6 )

Evaluările Comisiei

12. În iunie 2017, Comisia a finalizat evaluarea finală a activităților legate de PC7 ale întreprinderii comune și evaluarea intermediară a activităților acesteia legate de Orizont 2020, evaluări care au fost urmate de câte un plan de acțiune elaborat de întreprinderea comună pentru a da curs recomandărilor formulate în cadrul acestor evaluări. Cu această ocazie, Curtea include în prezentul raport o secțiune referitoare la planurile de acțiune întocmite de întreprinderea comună ca răspuns la evaluări. Această secțiune are doar un scop informativ și nu face parte din opinia de audit sau din observațiile Curții.

OPINIE 13. Curtea a auditat următoarele: (a) conturile întreprinderii comune, care cuprind situațiile financiare (7) și rapoartele privind execuția bugetară (8) pentru exercițiul financiar încheiat la 31 decembrie 2017; și (b) legalitatea și regularitatea operațiunilor subiacente acestor conturi, în conformitate cu prevederile articolului 287 din Tratatul privind funcționarea Uniunii Europene (TFUE). Opinia privind fiabilitatea conturilor 14. În opinia Curții, conturile întreprinderii comune pentru exercițiul încheiat la 31 decembrie 2017 prezintă în mod fidel, sub toate aspectele semnificative, situația financiară a acesteia la 31 decembrie 2017, precum și rezultatele operațiunilor sale, fluxurile sale de numerar și modificările în structura activelor nete pentru exercițiul încheiat la această dată, în conformitate cu dispozițiile regulamentului său financiar și cu normele contabile adoptate de contabilul Comisiei. Aceste norme se bazează pe standardele de contabilitate pentru sectorul public acceptate la nivel internațional. Opinia privind legalitatea și regularitatea operațiunilor de venituri subiacente conturilor 15. În opinia Curții, operațiunile de venituri subiacente conturilor aferente exercițiului încheiat la 31 decembrie 2017 sunt conforme cu legile și reglementările sub toate aspectele semnificative. Opinia privind legalitatea și regularitatea plăților subiacente conturilor 16. În opinia Curții, plățile subiacente conturilor aferente exercițiului încheiat la 31 decembrie 2017 sunt conforme cu legile și reglementările sub toate aspectele semnificative. Responsabilitățile conducerii și ale persoanelor însărcinate cu guvernanța 17. În conformitate cu articolele 310-325 din TFUE și cu regulamentul financiar al întreprinderii comune, conducerea este responsabilă de întocmirea și de prezentarea conturilor pe baza standardelor de contabilitate pentru sectorul public acceptate la nivel internațional, precum și de legalitatea și regularitatea operațiunilor subiacente conturilor. Această responsabilitate include conceperea, implementarea și menținerea controalelor interne necesare pentru întocmirea și pentru prezentarea unor situații financiare care să nu fie afectate de denaturări semnificative, fie rezultate din acte de fraudă, fie rezultate din erori. Conducerea are, în egală măsură, responsabilitatea de a se asigura că activitățile, operațiunile financiare și informațiile reflectate în situațiile financiare sunt conforme cu dispozițiile care le reglementează. Responsabilitatea finală pentru legalitatea și regularitatea operațiunilor subiacente conturilor aparține conducerii întreprinderii comune. 18. În procesul de întocmire a conturilor, conducerea este responsabilă de evaluarea capacității întreprinderii comune de a-și continua activitatea, prezentând, după caz, aspectele relevante pentru continuitatea activității și utilizând principiul contabil al continuității activității. 19. Persoanele însărcinate cu guvernanța sunt responsabile de supravegherea procesului de raportare financiară al întreprinderii comune. Responsabilitatea auditorului cu privire la auditul conturilor și al operațiunilor subiacente 20. Obiectivul Curții este, pe de o parte, de a obține o asigurare rezonabilă referitor la prezența sau la absența unor denaturări semnificative în cadrul conturilor întreprinderii comune și la conformitatea operațiunilor subiacente conturilor cu legile și reglementările și, pe de altă parte, de a furniza Parlamentului European și Consiliului sau, după caz, altor autorități responsabile de descărcarea de gestiune, o declarație de asigurare cu privire la fiabilitatea conturilor și la legalitatea și regularitatea operațiunilor subiacente acestora, pe baza auditului său. Asigurarea rezonabilă reprezintă un nivel de asigurare ridicat, dar nu este o garanție a faptului că auditul va detecta întotdeauna eventualele denaturări sau neconformități semnificative existente. Acestea pot apărea ca rezultat fie al unei fraude, fie al unei erori și sunt considerate a fi semnificative dacă se estimează, în mod rezonabil, că ele ar putea, în mod individual sau agregat, influența deciziile economice pe care utilizatorii conturilor le pot lua pe baza acestora. 21. Auditul implică aplicarea unor proceduri în vederea obținerii de probe de audit privind sumele și informațiile prezentate în conturi și privind legalitatea și regularitatea operațiunilor subiacente acestora. Procedurile de audit sunt alese pe baza raționamentului auditorului, care include evaluarea riscurilor ca în cadrul conturilor să se regăsească denaturări semnificative sau ca la nivelul operațiunilor subiacente să existe neconformități semnificative cu cerințele din legislația Uniunii Europene, fie că aceste denaturări sau neconformități rezultă din acte de fraudă, fie că rezultă din erori. Atunci când evaluează aceste riscuri, auditorul analizează controalele interne relevante pentru întocmirea și prezentarea fidelă a conturilor și pentru legalitatea și regularitatea operațiunilor subiacente, scopul fiind însă acela de a defini proceduri de audit corespunzătoare în raport cu circumstanțele date, și nu de a exprima o opinie cu privire la eficacitatea controalelor interne respective. Auditul include, în egală măsură, aprecierea caracterului adecvat al politicilor contabile utilizate și a caracterului rezonabil al estimărilor contabile elaborate de conducere, precum și evaluarea prezentării globale a conturilor. 22. În ceea ce privește veniturile, Curtea verifică subvenția primită de la Comisie și evaluează procedurile instituite de întreprinderea comună pentru colectarea taxelor și a altor venituri. 23. În ceea ce privește cheltuielile, Curtea examinează operațiunile de plăți la momentul la care cheltuielile au fost suportate, înregistrate și acceptate. Examinarea acoperă toate categoriile de plăți (inclusiv plățile efectuate în vederea achiziționării de active), cu excepția plăților în avans, la momentul la care sunt efectuate. 24. La întocmirea prezentului raport și a opiniei, Curtea a luat în considerare activitatea de audit desfășurată de auditorul extern independent cu privire la conturile întreprinderii comune, în conformitate cu prevederile articolului 208 alineatul (4) din Regulamentul financiar al UE ( 9 )

25. Observațiile prezentate în continuare nu pun în discuție opiniile exprimate de Curte.

GESTIUNEA BUGETARĂ ȘI FINANCIARĂ

Execuția bugetului pentru exercițiul 2017

26. Bugetul definitiv pe 2017 disponibil pentru implementarea programelor PC7 și Orizont 2020 includea credite de angajament în valoare de 322,4 milioane de euro și credite de plată în valoare de 206,4 milioane de euro. Pentru creditele de angajament, rata de execuție a fost de 97 %, iar pentru creditele de plată, de 72 %. Rata redusă de execuție a creditelor de plată se explică în principal prin reducerea sau amânarea trialurilor clinice din cadrul unor proiecte complexe și de anvergură care țineau de programul referitor la rezistența la antimicrobiene și de programul Ebola+, precum și prin întârzierile survenite în încheierea acordurilor de grant în urma cererilor de propuneri din cadrul programului Orizont 2020.

27. Spre sfârșitul anului 2017, creditele de plată neutilizate din exercițiile anterioare se ridicau la 78,7 milioane de euro. În consecință, Consiliul de conducere al întreprinderii comune a aprobat în iulie 2017 reducerea cu 56 de milioane de euro a creditelor operaționale de plată noi aferente exercițiului ( 10 ) . În noiembrie 2017, Consiliul de conducere a aprobat reducerea cu 25,8 milioane de euro a creditelor de plată neutilizate și acumulate din exercițiile anterioare. Această situație arată că, în ultimii ani, au existat deficiențe în planificarea și monitorizarea necesarului de credite de plată noi.

Execuția multianuală a bugetului în cadrul programului PC7

28. Din suma maximă de 1 miliard de euro alocată întreprinderii comune IMI din fondurile PC7 pentru implementarea IMI1, contribuția în numerar a UE se ridica în total, până la sfârșitul anului 2017, la 827,2 de milioane de euro.

29. Din totalul de 1 miliard de euro corespunzând contribuțiilor care trebuiau să fie puse la dispoziție de membrii din sectorul farmaceutic pentru activitățile întreprinderii comune IMI, aceasta validase, până la sfârșitul exercițiului 2017, contribuții în natură în valoare de 529,9 milioane de euro și contribuții în numerar în valoare de 21,9 milioane de euro. Un cuantum suplimentar de 153,3 milioane de euro reprezentând contribuții în natură a fost declarat de membrii din sectorul farmaceutic și urma să fie validat la începutul anului 2018.

30. În consecință, la sfârșitul anului 2017, contribuțiile în natură și în numerar din partea membrilor din sectorul farmaceutic se ridicau în total la 705,1 milioane de euro; cu titlu de comparație, contribuția în numerar cumulată din partea UE la activitățile aferente programului PC7 ale întreprinderii comune IMI se ridica la 827,2 milioane de euro.

31. Din bugetul operațional și administrativ total de 1 miliard de euro alocat pentru activitățile IMI1, întreprinderea comună IMI1 realizase, până la sfârșitul exercițiului 2017, angajamente în valoare de 966 de milioane de euro (96,6 % din bugetul disponibil) și plăți în cuantum de 720 de milioane de euro.

32. Nivelul ridicat al plăților restante, care se situa la 246 de milioane de euro (25 %), a avut drept principală cauză demararea cu întârziere a activităților aferente programului PC7 în primii ani de existență a întreprinderii comune IMI.

Execuția multianuală a bugetului în cadrul programului Orizont 2020

33. Din suma maximă de 1 638 de milioane de euro alocată întreprinderii comune IMI din fondurile programului Orizont 2020 pentru implementarea IMI2, contribuția în numerar a UE se ridica în total, până la sfârșitul anului 2017, la 157,3 milioane de euro.

34. EFPIA s-a angajat să participe cu contribuții în natură și în numerar în valoare de cel puțin 1 425 de milioane de euro la activitățile operaționale și administrative ale întreprinderii comune care țin de programul Orizont 2020, pe toată durata de viață a acesteia. La sfârșitul exercițiului 2017, EFPIA și partenerii săi asociați raportaseră contribuții în natură în cuantum de 132,8 milioane de euro, din care 82,5 milioane de euro fuseseră validați. În plus, directorul executiv validase contribuții în numerar vărsate de membrii din sectorul farmaceutic (EFPIA și partenerii asociați) în valoare de 7,6 milioane de euro.

35. În consecință, la sfârșitul exercițiului 2017, contribuțiile totale din partea membrilor din sectorul farmaceutic se ridicau la 140,4 milioane de euro; cu titlu de comparație, contribuția în numerar din partea UE se ridica la 157,3 milioane de euro.

36. Din bugetul operațional și administrativ maxim al întreprinderii comune, în cuantum de 1 680 ( 11 ) de milioane de euro ( 12 ) , aceasta realizase, până la sfârșitul exercițiului 2017, angajamente în valoare de 819,0 milioane de euro și plăți în cuantum de 179,6 milioane de euro. Acest nivel relativ scăzut al plăților se explică în principal prin timpul de care au avut nevoie consorțiile de proiect pentru a încheia acorduri de grant în cadrul Orizont 2020 și care a întârziat plățile de prefinanțare planificate de întreprinderea comună pentru exercițiul respectiv.

CONTROALELE INTERNE

Cadrul de control intern

37. ex ante fiabile bazate pe examinări documentare ale aspectelor financiare și operaționale. În ceea ce privește plățile intermediare și finale din cadrul PC7, întreprinderea comună este cea care efectuează audituri ex post la nivelul beneficiarilor. În schimb, în cazul declarațiilor de costuri aferente proiectelor finanțate în cadrul programului Orizont 2020, Serviciul comun de audit din cadrul Comisiei este cel responsabil de efectuarea auditurilor ex post . Ratele de eroare reziduală rezultate în urma auditurilor ex post și prezentate de întreprinderea comună la sfârșitul exercițiului 2017 au fost de 1,29 % pentru PC7 și de 0,81 % pentru Orizont 2020 Întreprinderea comună a instituit proceduri de controlfiabile bazate pe examinări documentare ale aspectelor financiare și operaționale. În ceea ce privește plățile intermediare și finale din cadrul PC7, întreprinderea comună este cea care efectuează auditurila nivelul beneficiarilor. În schimb, în cazul declarațiilor de costuri aferente proiectelor finanțate în cadrul programului Orizont 2020, Serviciul comun de audit din cadrul Comisiei este cel responsabil de efectuarea auditurilor. Ratele de eroare reziduală rezultate în urma auditurilorși prezentate de întreprinderea comună la sfârșitul exercițiului 2017 au fost de 1,29 % pentru PC7 și de 0,81 % pentru Orizont 2020 ( 13 )

38. Pe baza unei evaluări a sistemului de control intern al întreprinderii comune și a testelor de fond efectuate pe operațiuni de venituri, de plăți, de granturi și de achiziții, precum și pe baza examinării unui eșantion de audituri ex post finalizate, incluzând recuperări rezultate în urma erorilor detectate, rezultatele auditului au furnizat Curții o asigurare rezonabilă conform căreia rata de eroare reziduală globală aferentă întreprinderii comune se situează sub pragul de semnificație.

39. La sfârșitul anului 2017, Centrul comun de asistență al Comisiei nu finalizase încă dezvoltările specifice ale instrumentelor de gestionare și de monitorizare a granturilor din cadrul Orizont 2020, astfel încât întreprinderea comună să le poată utiliza pentru nevoile sale în materie de raportare și de prelucrare a contribuțiilor în natură.

ALTE ASPECTE

Mobilizarea contribuțiilor din partea membrilor din sectorul farmaceutic

40. Unul dintre principalele obiective ale întreprinderii comune este de a mobiliza contribuții din partea membrilor din sectorul de activitate al acesteia ( 14 ) . Coeficientul minim al efectului de levier care trebuie atins, în conformitate cu regulamentul de instituire a întreprinderii comune, este de 1 ( 15 )

INFORMAȚII PRIVIND EVALUĂRILE COMISIEI

41. Evaluarea finală realizată de Comisie cu privire la întreprinderea comună IMI care activează în cadrul PC7 a acoperit perioada 2008-2016 ( 16 ) , în timp ce evaluarea intermediară a întreprinderii comune IMI2, care activează în cadrul programului Orizont 2020, a acoperit perioada 2014-2016 ( 17 ) . Evaluările au fost desfășurate cu ajutorul unor experți independenți, așa cum se prevede în regulamentele Consiliului privind întreprinderea comună IMI ( 18 ) , și au acoperit performanța acesteia în ceea ce privește relevanța, eficiența, eficacitatea, coerența și valoarea adăugată europeană, cu un accent suplimentar pe deschidere, transparență și calitatea activităților de cercetare. Rezultatele acestor evaluări au fost luate în considerare în raportul trimis de Comisie Parlamentului European și Consiliului în octombrie 2017 ( 19 )

42. Ca răspuns la recomandările formulate de evaluatori ( 20 ) , întreprinderea comună a elaborat un plan de acțiune care a fost aprobat de Consiliul de conducere al IMI2 în luna noiembrie 2017. Acest plan cuprinde o gamă largă de acțiuni care urmează să fie puse în aplicare de întreprinderea comună ( 21 ) . Un anumit număr de activități au fost deja inițiate ( 22 ) , dar majoritatea acțiunilor ar trebui să fie puse în aplicare în 2018 și 2019, în timp ce câteva dintre acestea vor fi avute în vedere în următoarea perioadă de programare ( 23 )

Prezentul raport a fost adoptat de Camera IV, condusă de domnul Neven MATES, membru al Curții de Conturi, la Luxemburg, în ședința sa din 2 octombrie 2018. Pentru Curtea de Conturi Klaus-Heiner LEHNE Președinte

(1) Regulamentul (CE) nr. 73/2008 al Consiliului din 20 decembrie 2007 privind înființarea întreprinderii comune pentru punerea în aplicare a inițiativei tehnologice comune privind medicamentele inovatoare (JO L 30, 4.2.2008, p. 38).

(2) Regulamentul (UE) nr. 557/2014 al Consiliului din 6 mai 2014 privind înființarea întreprinderii comune referitoare la inițiativa privind medicamentele inovatoare 2 (JO L 169, 7.6.2014, p. 54).

(3) Articolul 5 alineatul (1) din Regulamentul (CE) nr. 73/2008.

(4) Articolul 3 alineatul (1) din Regulamentul (UE) nr. 557/2014.

(5) Articolul 13 alineatul (2) din statutul întreprinderii comune IMI2 [anexa I la Regulamentul (UE) nr. 557/2014].

(6) Mai multe informații cu privire la întreprinderea comună și la activitățile sale sunt disponibile pe site-ul acesteia: https://www.imi.europa.eu

(7) Situațiile financiare cuprind bilanțul, situația performanței financiare, situația fluxurilor de numerar, situația modificărilor în structura activelor nete, precum și o sinteză a principalelor politici contabile, alături de o serie de alte note explicative.

(8) Rapoartele privind execuția bugetară cuprind rapoartele în care sunt prezentate toate operațiunile bugetare sub formă agregată, precum și note explicative.

(9) Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1).

(10) Prima rectificare a bugetului pe 2017.

(11) 1 638 de milioane de euro pentru a acoperi costurile operaționale și administrative (articolul 3 din Regulamentul IMI2), la care se adaugă jumătate din suma de 85 de milioane de euro (contribuție în numerar în temeiul articolului 13 din anexa la Regulamentul IMI2).

(12) Această sumă include contribuția maximă în numerar din partea UE la costurile administrative și operaționale ale întreprinderii comune, precum și contribuția în numerar din partea membrilor din sectorul farmaceutic la costurile administrative ale întreprinderii comune.

(13) Raportul anual de activitate pe 2017 al întreprinderii comune IMI, p. 103-104.

(14) Considerentul 4 la Regulamentul (UE) nr. 557/2014 stipulează că acest parteneriat ar trebui să se bazeze pe o contribuție echilibrată din partea tuturor partenerilor.

(15) Raportul dintre contribuțiile minime în natură din partea membrului din sectorul farmaceutic (EFPIA) la activitățile operaționale ale întreprinderii comune (1 425 de milioane de euro) și contribuția maximă în numerar din partea UE la întreprinderea comună (1 425 de milioane de euro). Trebuie atras atenția asupra faptului că, în conformitate cu statutul întreprinderii comune IMI2, membrii din sectorul farmaceutic nu participă cu contribuții în natură la activitățile suplimentare din afara programului de activitate al întreprinderii comune.

(16) Final evaluation of the Innovative Medicines Initiative Joint Undertaking operating under the 7th Framework Programme (Evaluare finală a întreprinderii comune IMI care activează în cadrul PC7) https://ec.europa.eu/research/health/pdf/imi_final_evaluation.pdf

(17) Interim evaluation of the Innovative Medicines Initiative 2 Joint Undertaking (2014-2016) operating under Horizon 2020 [Evaluare intermediară a întreprinderii comune IMI2 (2014-2016) care activează în cadrul programului Orizont 2020] https://ec.europa.eu/research/health/pdf/imi2_interim_evaluation.pdf

(18) Evaluări obligatorii realizate de Comisie în aplicarea dispozițiilor articolului 11 din Regulamentul (CE) nr. 73/2008 privind întreprinderea comună IMI și în aplicarea dispozițiilor articolului 11 din Regulamentul (UE) nr. 557/2014 privind înființarea întreprinderii comune IMI2.

(19) Documentul de lucru al serviciilor Comisiei: Interim Evaluation of the Joint Undertakings operating under Horizon 2020 (Evaluarea intermediară a întreprinderilor comune care activează în cadrul programului Orizont 2020) [SWD (2017) 339 final].

(20) Printre recomandările formulate de evaluatori se numără: nevoia de a integra și alte sectoare decât cel farmaceutic în proiecte colaborative; nevoia de a intensifica participarea IMM-urilor și a țărilor din UE-13; nevoia de a dezvolta un cadru de măsurare a performanței, compatibil cu răspunderea de gestiune, pentru a se evalua impacturile și beneficiile socioeconomice aduse de întreprinderea comună; nevoia de a se reexamina politica privind drepturile de proprietate intelectuală și nevoia de a se îmbunătăți și extinde accesul la efectele proiectelor cu scopul de a asigura sustenabilitatea și de a crește impactul.

(21) Printre acțiunile specifice prezentate în planul de acțiune pentru a se da curs recomandărilor evaluatorilor se numără: identificarea și dezvoltarea de tematici mai bine adaptate la IMM-uri; crearea unei pagini web consacrate inițiativei IMI2, care să identifice toate activele importante generate de proiectele IMI cu scopul de a facilita diseminarea și valorificarea ulterioară; solicitarea de consiliere cu privire la cele mai bune metode de a asigura sustenabilitatea realizărilor/efectelor de valoare obținute de proiectele IMI; analizarea fezabilității și a valorii adăugate potențiale a unei platforme de brokeraj, cu scopul de a stimula valorificarea rezultatelor proiectelor.

(22) Printre activitățile deja inițiate se numără: dezvoltarea de seminare online specifice pentru a intensifica participarea IMM-urilor la activitățile întreprinderii comune (https://www.imi.europa.eu/news-events/events/webinars-imi2-call-13); un catalog de instrumente accesibile, generate de proiecte ale IMI, al cărui scop este de a promova diseminarea, precum și de a permite valorificarea în continuare a rezultatelor proiectelor și de a mări impactul (site-ul web al întreprinderii comune IMI2); un set nou de indicatori-cheie de performanță relevanți, acceptați, credibili, simpli și robuști care să fie puși la dispoziție începând cu exercițiul financiar 2018 și ulterior (versiunea modificată din martie 2018 a programului anual de activitate al IMI2).

(23) Reexaminarea politicii privind drepturile de proprietate intelectuală cu scopul ca aceasta să devină mai flexibilă, respectând însă totodată cadrul legal.